Overpass Graffiti

"Overpass Graffiti" הוא שיר שהוקלט על ידי הזמר-יוצר האנגלי אד שירן, מתוך אלבומו החמישי, =. השיר יצא לאור ב-29 באוקטובר 2021, על ידי חברת התקליטים אסיילום UK, כסינגל השלישי מתוך האלבום. השיר עוסק במערכת יחסים שנגמרה. השיר נכתב על ידי שירן, פרד אגיין וסולן להקת סנואו פטרול, ג'וני מקדייד, וכן הופק על ידי השלושה. שירן הסביר על מילות השיר: השיר עוסק בפרידה שהייתה לפני שנים. אתה עדיין נאחז בזיכרון של זה, והוא לעולם לא יימוג, כמו גרפיטי על הגשר. במקור, השיר היה בלדת פאוור, הוא היה איטי מאוד. ואז פרד אמר, 'חשבת פעם לעשות את זה כפול בזמן?' זה נתן לזה חיים חדשים. ב-25 באוגוסט 2021, ביצע שירן את הופעת הלייב הראשונה של השיר, ב-"HMV Empire Coventry", לצד "First Times", רצועה אחרת מהאלבום. ב-27 באוקטובר 2021, יומיים לפני צאת האלבום, ביצע שירן את השיר ב-Tiny Desk Concert, לרדיו Capital FM. בסמוך לצאתו, עלה השיר לרשת הזרמת המדיה ספוטיפיי. השיר זכה לביקורות חיוביות ממבקרי המוזיקה. ניק לוין מ-NME קבע כי זהו השיר הטוב ביותר באלבום, וכתב כי הוא "להיט בלתי ניתן לעצירה". לוין הוסיף וציין כי השיר "נשמע קצת כמו 'Boys of Summer' של דון הנלי בשילוב עם 'Just Like Me' של הקיור. גם לינדזי זולאדז מהניו יורק טיימס סברה כי זהו השיר הטוב ביותר באלבום, וכן כי זהו השיר הבא ש-"תשמעו עד שיימאס לכם". זולאדז הוסיפה וכתבה כי "שירן מוכיח שאפילו כגבר נשוי, הוא עדיין מסוגל להתחבר לשברון לב ישן". אלקסיס פטרידיס מהגרדיאן התייחס להצלחה הפוטנציאלית של השיר וכתב, "הפזמון של הסינגל 'Overpass Graffiti' מורכב ומסומר כל כך עד כדי שהשאלה היא לא אם הוא יגיע למקום הראשון, אלא אם הוא עדיין יהיה שם בכריסמס". הווידאו קליפ הרשמי של השיר פורסם ב-29 באוקטובר 2021, יום יציאת האלבום. את הקליפ ביים ג'ייסון קניג, שביים בעבר קליפים נוספים של שירן, כדוגמת "Shape of You" ו-"South of the Border". בבילבורד, תואר הקליפ כ"הומאז' לסינת'-פופ משנות ה-80". הקליפ נפתח בשירן, כאשר הוא יוצא מאוטובוס סיבוב ההופעות שלו כדי להשתמש בשירותים בתחנת דלק שנמצאת באזור. לפתע, האוטובוס נוסע ושירן נשאר מאחור. לאחר הליכה ממושכת לאורך כל הלילה, בצידו של הכביש המהיר, כשהוא לבוש בחלוק שלו, נאסף שירן על ידי קבוצה של ואן לייפרים (אנ') מאושרים הנוסעים ברחבי המדבר. שירן לובש עם בגד הים שלו, ומצטרף לקבוצה, שהגיעה לשחות בבור שחייה. בלילה, בורחת הקבוצה מזקן שהבהיל אותם בשעה שסיירו ביער. לאחר מכן, חוגגת הקבוצה במסיבת אורות ניאון. בבוקר שלאחר המסיבה, מתפרסם בתקשורת כי שירן נעדר. בסוף הקליפ, הצוות של שירן מצליח למצוא אותו, והוא חוזר לאוטובוס. שירן ביצע את השיר לראשונה בהופעה חיה בטקס פרסי המוזיקה של MTV אירופה 2021. אד שירן - שירה, כתיבה, הפקה פרד אגיין - כתיבה, הפקה ג'וני מקדייד - כתיבה, הפקה גרהאם ארצ'ר - הפקה ווקאלית מידע על הסינגל "Overpass Graffiti" באתר מיוזיק בריינז מידע על היצירה "Overpass Graffiti" באתר Discogs מילות השיר "Overpass Graffiti" באתר Genius סרטון השיר "Overpass Graffiti" באתר יוטיוב "Ed Sheeran Can't Forget The Past On New Song "Overpass Graffiti"". Genius. "Ed Sheeran Takes Truly Epic Road Trip in Rave-All-Night 'Graffiti Overpass' Video". Billboard (באנגלית). 29 באוקטובר 2021. נבדק ב-29 באוקטובר 2021. {{cite web}}: (עזרה) Althea Legaspi, Ed Sheeran Embraces Adventure on a Wild Desert Trip in 'Overpass Graffiti' Video, רולינג סטון, ‏29 באוקטובר 2021 (באנגלית אמריקאית) "Ed Sheeran, Meh". 1 בנובמבר 2021. {{cite web}}: (עזרה) "Ed Sheeran Performs 'Overpass Graffiti' During Tiny Desk Concert: Inside The Lyrics". Capital FM (באנגלית). 27 באוקטובר 2021. נבדק ב-29 באוקטובר 2021. {{cite web}}: (עזרה) "Ed Sheeran – Overpass Graffiti". Genius (באנגלית). נבדק ב-2021-10-30. "Ed Sheeran performs intimate live show at the hmv Empire, Coventry". hmv (באנגלית). 26 באוגוסט 2021. נבדק ב-2021-10-30. {{cite web}}: (עזרה) =, 2021-09-10, ארכיון מ-2021-10-29, נבדק ב-2021-09-30 Levine, Nick (29 באוקטובר 2021). "Ed Sheeran – '=' review: the millennial Lionel Richie indulges his saccharine streak". NME (באנגלית). נבדק ב-30 באוקטובר 2021. {{cite web}}: (עזרה) Zoladz, Lindsay (29 באוקטובר 2021). "Ed Sheeran Sticks With a Familiar Formula on '='". New York Times (באנגלית). נבדק ב-30 באוקטובר 2021. {{cite web}}: (עזרה) Petridis, Alexis (29 באוקטובר 2021). "Ed Sheeran: = review – calculated, craven, corny … or brilliantly crafted?". הגרדיאן (באנגלית). נבדק ב-30 באוקטובר 2021. {{cite web}}: (עזרה) Ed Sheeran - Overpass Graffiti [Official Video], סרטון באתר יוטיוב (אורך: 4:46)